Diari Oficial de la Generalitat Valenciana


Sumari del DOGV 8011, del 30-03-2017 (2017/2431)

RESOLUCIÓ de 21 de febrer de 2017, de la Direcció General de l'Agència de Seguretat i Resposta a les Emergències, per la qual es publica el procés d'accés de personal formador especialista per a la creació d'una borsa de professorat de l'Institut Valencià de Seguretat Pública i Emergències (IVASPE), per a les edicions de l'any 2017, del curs selectiu de formació per al personal bomber de nou accés als Serveis de Prevenció, Extinció d'Incendis i Salvament de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8011

Data del DOGV
:   30-03-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/2431


Data del document
:   21-02-2017

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Descriptors 

:   * Institut Valencià de Seguretat Pública i Emergències
    * concurs administratiu

RESOLUCIÓ de 21 de febrer de 2017, de la Direcció General de l'Agència de Seguretat i Resposta a les Emergències, per la qual es publica el procés d'accés de personal formador especialista per a la creació d'una borsa de professorat de l'Institut Valencià de Seguretat Pública i Emergències (IVASPE), per a les edicions de l'any 2017, del curs selectiu de formació per al personal bomber de nou accés als Serveis de Prevenció, Extinció d'Incendis i Salvament de la Comunitat Valenciana. [2017/2431]  
En exercici de les facultats que en matèria de formació del personal atribuïdes a l'Agència de Seguretat i Resposta a les Emergències de Presidència de la Generalitat, en l'article 30 del Decret 151/2015, de 18 de setembre, del Consell, pel qual s'aprova el Reglament orgànic i funcional de Presidència de la Generalitat, i en l'àmbit d'aplicació de l'article 69 de la Llei 13/2010, de 23 de novembre, de la Generalitat, de protecció civil i emergències, en què s'atribueix a l'Institut Valencià de Seguretat Pública i Emergències (IVASPE) la formació i el perfeccionament dels serveis d'intervenció en matèria de protecció civil i emergències.  
La Llei 7/2011, d'1 d'abril, de la Generalitat, dels Serveis de Prevenció, Extinció d'Incendis i Salvament de la Comunitat Valenciana, en l'article 28, estableix que el contingut dels cursos selectius eliminatoris que s'han d'efectuar superades les fases d'oposició, o concurs oposició, per a les diferents escales i categories, es determinaran reglamentàriament.  
En aquest sentit, es va aprovar el Decret 22/2015, de 22 de desembre, del president de la Generalitat, pel qual es regula el curs selectiu de formació per al personal bomber de nou accés als Serveis de Prevenció, Extinció d'Incendis i Salvament de la Comunitat Valenciana.  
  
Aquesta convocatòria permetrà donar cobertura a les activitats formatives previstes en la programació de les edicions del curs que es desenvoluparen en 2017, s'ha considerat necessari disposar d'una borsa de professors especialistes en les diferents matèries indicades en el temari inclòs en el Decret 22/2015.  
En virtut del que s'ha exposat anteriorment, resolc:  
  
Primer. Convocatòria de la borsa de professorat  
Publicar la convocatòria d'accés a la borsa del professorat especialista per a la fase I del curs selectiu de formació per al personal bomber de nou accés als Serveis de Prevenció, Extinció d'Incendis i Salvament de la Comunitat Valenciana (CSFB), en els termes establits en l'annex I.  
  
  
Segon. Procediment per a realitzar les sol·licituds  
1. Les persones interessades podran presentar la sol·licitud d'inscripció per a participar en aquest procés en el termini d'1 mes des de la publicació de la present resolució.  
2. La formalització i presentació de sol·licituds es realitzarà per mitjà del formulari que figura com a annex II a aquesta resolució.   
3. Les persones sol·licitants són responsables de la veracitat de les dades que facen constar en la sol·licitud, sense perjuí de les comprovacions que la comissió de valoració puga realitzar.  
  
Tercer. Creació de la borsa de professorat  
Es crearà una borsa per província amb el professorat seleccionat que s'ordenarà en funció de la puntuació obtinguda per a cada una de les especialitats, d'acord amb el barem de mèrits que s'inclou com a annex I.  
  
Quart. Protecció de dades de caràcter personal  
D'acord amb la Llei orgànica 15/1999, de 13 de desembre, de protecció de dades de caràcter personal, les dades facilitades per les persones participants en aquest procés s'incorporaran en un fitxer de l'IVASPE. Es podran exercir els drets de accés, rectificació i cancel·lació dirigint-se a l'IVASPE, ctra. València-Cheste, s/n. 46584 Cheste (València).  
  
València 21, de febrer, de 2017.- El director general de l'Agència de Seguretat i Resposta a les Emergències. José M.ª Ángel Batalla.  
  
  
ANNEX I  
Convocatòria  
  
1. Objecte de la convocatòria  
L'objecte de la convocatòria és crear una borsa de professorat especialista per al curs selectiu de formació per al personal bomber de nou accés als Serveis de Prevenció, Extinció d'Incendis i Salvament de la Comunitat Valenciana (CSFB), en cada una de les especialitats indicades en el punt 4 i que tendrà caràcter provincial.  
  
  
2. Funcions a desenvolupar pel professorat de l'IVASPE  
El personal que exercisca les tasques de docència en l'IVASPE per a aquest curs desenvoluparà les funcions següents:  
a) Programació i planificació de la docència de l'especialitat.  
b) Desenvolupament i impartició directa dels continguts de l'especialitat.  
c) Tutorització i seguiment personal de l'alumnat durant el desenvolupament del curs.  
d) Avaluació dels alumnes.  
  
3. Mèrits per a la baremació  
Per a la baremació en aquest procés es tendran en compte únicament els mèrits especificats a continuació:  
a) Titulació acadèmica (màxim 10 punts):  
Grau més màster directament relacionats amb l'especialitat a la qual s'opta 10 punts  
Grau directament relacionat amb l'especialitat a la qual s'opta 8 punts  
Cicle superior o equivalent directament relacionat amb l'especialitat a la qual s'opta 7 punts  
Cicle mitjà o equivalent directament relacionat amb l'especialitat a la qual s'opta 6 punts  
  
  
b) Qualificació professional docent (màxim 4 punts):  
Grau en Pedagogia, Psicopedagogia, Magisteri, certificat CAP o similars 4 punts  
Certificat de formador de formadors en l'especialitat a la qual s'opta o similars 3 punts  
Certificat de formador de formadors o similars 2 punts  
  
  
c) Vinculació als Serveis d'Emergència i/o Protecció Civil en llocs de caràcter tècnic (màxim 2 punts):  
Pertànyer o haver pertangut als Serveis d'Emergència i/o Protecció Civil durant un mínim de 2 anys  
 2 punts  
  
  
d) Nivell de coneixements de valencià de la Junta Qualificadora o equivalents regulats per la Conselleria d'Educació, Investigació, Cultura i Esport (màxim 4 punts):  
Certificat de nivell superior de valencià 4 punts  
Certificat de nivell mitjà de valencià 3 punts  
Certificat de nivell elemental de valencià 2 punts  
Certificat de nivell oral de valencià 1 punt  
  
  
e) Experiència professional o pràctica acreditada en alguna administració pública en l'especialitat a la qual s'opta (màxim 10 punts):  
Tindre experiència o pràctica en l'especialitat acreditada en una administració pública 1 punt/any  
  
  
f) Formació rebuda en l'especialitat a la qual es presenta (màxim 4 punts):  
Cursos de l'IVASPE o homologats per aquest (exclosos els cursos de formació obligatòria)  
Fins a un màxim de 2 punts 0,02 punts/hora  
Cursos impartits per centres oficials de formació o homologats per aquests  
Fins a un màxim de 2 punts 0,02 punts/hora  
  
  
g) Experiència docent en l'especialitat a la qual es presenta en l'IVASPE o en cursos homologats per aquest, així com en altres centres oficials de formació (màxim 16 punts):  
Experiència docent en l'IVASPE o cursos homologats per aquest en l'especialitat a la qual es presenta  
Fins a un màxim de 10 punts 0,10 punts/hora  
Experiència docent en altres centres oficials de formació en l'especialitat a la qual es presenta  
Fins a un màxim de 6 punts 0,05 punts/hora  
  
  
\* per als apartats f) i g): es consideren centres oficials de formació, els dependents de les administracions públiques, IVAP, INAP, EVES, universitats, escoles i instituts estatals i de comunitats autònomes.  
  
Els sol·licitants hauran d'acreditar documentalment la duració, en hores, dels cursos al·legats perquè es computen.  
Per a la formació impartida en cursos organitzats per l'IVASPE o homologats per aquest no es requereix aportar la documentació.  
  
4. Especialitats  
Els sol·licitants hauran de presentar la documentació per a la baremació en aquelles especialitats en què vulguen adscriure's, i indicaran, així mateix, les províncies on poden exercir la tasca docent. Les especialitats són les especificades en l'annex del Decret 22/2015:  
  
Operacions d'extinció d'incendis i salvament  
1. Principis de la lluita contra incendis: conceptes bàsics del foc. Teoria del foc. Processos de combustió en un incendi. Principis d'extinció d'incendis. Agents d'extinció (10 hores).  
2. Incendis en interiors: desenvolupament d'incendis en interiors. Tècniques d'extinció. Procediments d'intervenció en recintes tancats. Ventilació operativa d'incendis (25 hores).  
3. Incendis forestals: foc de vegetació. Factors de propagació. Extinció d'incendis forestals. Tàctiques d'extinció. Seguretat en la intervenció (25 hores).  
4. Equips i instal·lacions de prevenció d'incendis en edificis: disseny segur dels edificis. Instal·lacions de protecció contra incendis. Prevenció activa (10 hores).  
5. Rescat en accidents de trànsit: equips d'intervenció. Estructures i components dels vehicles. Tècniques d'excarceració (20 hores).  
  
6. Rescat en altura: seguretat. Procediments. Equip, material i instal·lacions (5 hores).  
7. Rescat aquàtic: seguretat. Tècniques de nadar i arrossegament. Equip i materials (5 hores).  
Altres intervencions. Riscos naturals i antròpics  
8. Riscos naturals: principals riscos naturals. Meteoalerta (5 hores).  
  
9. Riscos en accidents amb matèries perilloses (MP): classificació. Identificació i riscos associats a les MP. Conceptes bàsics de física i química relacionats amb les MP. Equips de protecció personal i nivells de protecció. Descontaminació. Pautes d'intervenció (20 hores).  
  
10. Xarxes de distribució i instal·lacions: xarxes elèctriques. Xarxes de distribució de gas. Ascensors (15 hores).  
11. Principis de construcció i estabilització d'estructures: fonaments. Comportament davant del foc dels edificis. Identificació de les lesions i actuacions a desenvolupar. Desenrunament i salvament (20 hores).  
12. Urgències sanitàries: primers auxilis (20 hores).  
  
  
Ús de recursos operatius  
13. Equips de protecció respiratòria: fisiologia de la respiració. Toxicitat en incendis i riscos respiratoris. Classificació dels equips. Càlcul del consum d'aire. Tècniques i procediments (10 hores).  
  
14. Mitjans d'extinció: operacions i instal·lacions amb mànegues: llances, mànegues, ràcords. Instal·lacions amb mànegues (7 hores).  
15. Bombes i hidràulica bàsica: conceptes físics, hidrostàtica i hidrodinàmica. Pressió en instal·lacions. Bombes. Additius (7 hores).  
16. Vehicles dels SPEIS i conducció segura: normativa. Tipus de vehicles. Característiques. Mecànica i manteniment. Conducció segura (10 hores).  
17. Equips de salvament (8 hores).  
18. Comunicacions (6 hores).  
  
Organització i gestió d'emergències. Prevenció de riscos laborals  
  
19. Sistema de gestió d'emergències de la Generalitat (5 hores).  
20. Els plans d'emergència a la Comunitat Valenciana (10 hores).  
  
21. Prevenció de riscos laborals. Responsabilitat de l'empleat públic (7 hores).  
  
5. Comissió de valoració  
La comissió de valoració s'encarregarà de realitzar la baremació dels mèrits de les persones sol·licitants per a la constitució de les borses provincials per especialitats.  
La comissió de valoració estarà composta pels membres següents:  
  
a) President: la persona titular de la Subdirecció General d'Emergències, o persona en qui delegue.  
Vocals:  
b) La persona titular del Servei de Planificació de la Subdirecció General d'Emergències.  
c) La persona titular del Servei de Formació en Seguretat i Emergències.  
d) La persona titular de la Secció de Formació de l'IVASPE, que exercirà la secretaria de la comissió.  
e) Un funcionari del grup A1/A2 de l'Agència de Seguretat i Resposta a les Emergències.  
f) Un representant de cada un dels SPEIS de la CV.  
g) Un representant de cada una de les organitzacions sindicals presents en la Comissió de Coordinació dels SPEIS.  
No obstant això, la comissió podrà sol·licitar, en qualsevol moment, l'assessorament d'experts en alguna de les especialitats indicades en l'apartat 4. Així mateix, decidirà quins membres d'aquesta conformaran els tribunals per a les entrevistes.  
  
6. Procés de baremació  
El procés de baremació constarà de dues fases: la valoració dels mèrits al·legats per les persones aspirants (autobaremació) i la realització d'una entrevista.  
La comissió de valoració es reunirà en els quinze dies següents a l'acabament del termini de presentació de sol·licituds a fi de valorar els mèrits d'acord amb la informació de l'autobaremació que s'obtindrà en omplir la sol·licitud.  
Per a això, la comissió de valoració analitzarà les sol·licituds amb els mèrits indicats a continuació. Aquesta valoració s'efectuarà segons els criteris indicats en el punt 3 (fins a un màxim de 50 punts):  
a) Titulació acadèmica (màxim 10 punts).  
b) Qualificació professional docent (màxim 4punts).  
c) Experiència professional o pràctica acreditada en alguna administració pública en l'especialitat a què es presenta (màxim 10 punts).  
  
d) Vinculació als Serveis d'Emergències i/o Protecció Civil (màxim 2 punts).  
e) Formació rebuda en l'especialitat a què es presenta (màxim 4 punts).  
f) Experiència docent en l'IVASPE i en altres centres oficials de formació en l'especialitat a què es presenta (màxim 16 punts).  
g) Nivell de coneixements de valencià de la Junta Qualificadora (màxim 4 punts).  
Posteriorment, la comissió de valoració realitzarà una entrevista en la qual es valorarà la motivació i les expectatives i les capacitats de treball en equip, flexibilitat, d'adaptació al canvi i de tolerància a la pressió, amb un màxim de 5 punts. El resultat se sumarà a la puntuació obtinguda per cada aspirant en els apartats anteriors d'aquest barem, a fi d'obtindre, com resultat, la puntuació final del procés.  
  
Per a superar l'entrevista personal serà necessari obtindre, com a mínim, dos punts i serà la comissió de valoració la que establisca els criteris de ponderació per a determinar l'atorgament de la puntuació de l'entrevista corresponent a cada aspirant.  
Aquells sol·licitants que no superen l'entrevista quedaran exclosos de la borsa.  
La puntuació final obtinguda en la baremació, tindrà un màxim de 55 punts i servirà per a ordenar els sol·licitants en la borsa. En cas d'empat, primarà la pertinença a un Servei d'Emergències i l'antiguitat en aquest.  
La puntuació obtinguda es publicarà en llistes independents per a cada especialitat i província.  
En el termini de 10 dies des d'aquesta publicació, els interessats podran sol·licitar a la comissió, de forma argumentada, que en revise la baremació.  
Després de les revisions sol·licitades es publicaran les llistes definitives.  
  
7. Duració, extinció i renovació de la pertinença a la borsa  
La duració de la borsa estarà supeditada a les necessitats formatives de l'IVASPE en futures edicions del curs, en qualsevol cas l'IVASPE es reserva el dret de convocar una nova borsa.  
L'extinció de la condició de formador es pot produir per renúncia de la persona interessada o per revocació de l'IVASPE, per motius degudament justificats, vinculats amb les funcions o competències com a formador/formadora.  
  
8. Condicions administratives i econòmiques  
L'IVASPE sol·licitarà la participació del professorat en les edicions del curs, mitjançant contacte telefònic i/ o correu electrònic, i s'haurà de rebre contestació en el termini de 48 hores.  
Per a determinades especialitats de contingut eminentment pràctic, la comissió de valoració podrà seleccionar equips de professorat basant-se en la seua experiència formativa conjunta, sempre que es tracte de personal inclòs en la borsa.  
Les activitats formatives d'aquest professorat es retribueixen d'acord amb el tipus de curs i la categoria de l'alumnat al qual es dirigeix, i la Direcció General de l'Agència de Seguretat i Resposta a les Emergències n'aprovarà les retribucions.  
El professorat que tinga la condició d'empleat públic està subjecte al límit d'impartició de 75 hores docents a l'any, d'acord amb el que estableix la normativa d'incompatibilitats de l'estat.  
El personal al servei de l'Administració local està subjecte al que estableix l'article 33 del Reial decret 462/2002. Si se superen aquests límits, haurà de sol·licitar la compatibilitat amb l'activitat habitual.